**Microsoft Access** je Microsoftov program za upravljanje relacijskim bazama podataka. Sastoji se od Microsoftovog mehanizma „Jet" za baze podataka (engl. Microsoft Jet Database Engine) i grafičkog korisničkog okružja. Dio je programskog paketa pod nazivom Microsoft Office, verzija Professional. Također, može se kupiti i odvojeno. Ne postoji verzija za [Mac OS] niti za Windows Mobile platformu. 

3 

Access sprema podatke baze u vlastitom formatu - Access Jet Databease Engine. Isto tako, može prebaciti ili ostvariti vezu s podacima u drugoj Access bazi, Excelu, SharePoint listama, tekstom, XML-om, Outlooku, dBaseu, Paradoxu, Lotusu 1-2-3 ili pomoću ODBC izvora podataka kao što su Microsoft SQL Server, Oracle, MySQL i PostgreSQL. 

Access koriste profesionalci za razvoj aplikacija, ali ga jednako tako mogu koristiti i amateri, power useri za razvoj jednostavnijih aplikacija. Access podržava pojedine tehnike objektno orjentiranog programiranja, ali se ne smatra objektno orjentiranim alatom.

Microsoft Access je dio programskog paketa Microsoft Office i najpopularnija je Windows baza. Namijenjena je korisnicima koji imaju potrebu za relacijskim bazama podataka, a Excel, odnosno Excelove baze, liste i zaokretne tablice su jednostavno preslabe.

Povijest
--------

Access, verzija 1.0 razvijen je u listopadu 1992. godine, a ubrzo je izašla verzija 1.1 u svibnju 1993. koja je imala Access Basic programski jezik i bolju kompatibilnost s ostalim programima iz paketa Microsoft Office.

Microsoft je naveo zahtjeve za Access 2.0: Microsoft Windows 3.1, 4 MB RAMa, 6 MB RAMa preporučeno, 8 MB prostora na tvrdom disku, 14 MB preporučeno. Proizvod se isporučivao na sedam 1.44 MB disketa. Uputstva su izašla 1993. godine.

Access je relativno dobro radio s malim bazama podataka, ali pod određenim okolnostima moglo je doći do narušavanja konzistentnosti podataka. Tako su npr. baze preko 10 MB bile problematične (treba imati na umu da su u to vrijeme tvrdi diskovi većinom bili ispod 500 MB), a u uputstvima su bile pobrojane okolnosti u kojima može doći čak do gubitka podataka. 

Kako bi to riješio, Microsoft je izdao 8 zakrpa - Service Packova za svoj Jet Database Engine i stvari doveo u red.

Pojavom Microsoft Office 95, Access 95 postaje dijelom programskog paketa Microsoft Office Professional uz zamjenu jezika Access Basic u Visula Basic for Applications (VBA). Nakon toga nova verzija Accessa izlazi kad i nova verzija programskog paket Microsoft Office. To znači Access 97 (verzija 8.0), Access 2000 (verzija 9.0), Access 2002 (verzija 10.0), Access 2003 (verzija 11.0) i Access 2003 (verzija 12.0).

Format baze Accessa (Jet MDB) je također evoluirao tijekom godina. Format egzistira u Accessu 1.0, 1.1, 2.0, 95, 97, 2000, 2002, i 2007. Najveća promjena u formatu baze podataka napravljena je u verziji Access 2000 koji nije kompatibilan unatrag, odnosno sa starijim verzijama formata, Access 97 i starijima. Sve sadašnje verzije Accessa podržavaju format iz Accessa 2000. Nova svojsta dobio je format baze za Access 2002 i one se mogu koristiti u verzijama Access 2002, 2003 i 2007.

U Accessu 2007 predstavljen je novi format baze podataka, ACCDB. ACCDB format podržava viševrijednosne podatke i privitke poljima. Ti novi tipovi podataka omogućuju unos više vrijendosti u jedno polje.

Prije pojave Accessa tržištem desktop, stolnih baza podataka vladao je Borland, sa svojom bazom Paradox, dBase i FoxPro. Access je prva masovna baza podataka za Windows OS. Kupnjom FoxProa i ugradnjom optimizacije upita u Access, Microsoft Access ubrzo postaje dominantna baza pod Windowsima pomevši konkurenciju koja još nije napravila tranziciju s DOSa.

Access se u početku zvao Cirrus, a forme Ruby. Prije Visual Basica Bill Gates je vidio prototip i odlučio da će se [Basic] razvijati posebno, projekt je nazvan Thunder. Ta dva projekta su se razvijala svaki posebno i forme im nisu bile kompatibilne. To je riješeno uvođenjem jezika VBA

Access je bio naziv komunikacijskog programa koji je trebao biti konkurencija programu [ProComm] i ostalim sličnim programima. Projekt je propao i godinu dana kasnije Microsoft koristi naziv Access za svoju bazu podataka.

Ekstenzije datoteka
-------------------

Microsoft Access sprema informacije u slijedećim formatima datoteka:

| Format datoteke | Ekstenzija (nastavak) |
| --- | --- |
| Access Project | .adp |
| Access Blank Project Template | .adn |
| Access Database (2007) | .accdb |
| Access Database Runtime (2007) | .accdr |
| Access Database Template (2007) | .accdt |
| Access Database (2003 i ranije) | .mdb |
| Access Database, ADD-INS (2,95,97), prethodno za radne grupe (2). | .mda |
| Access Database Template (2003 i ranije) | .mdt |
| Access Workgroup, baza za korisničku razinu sigurnosti | .mdw |
| Access (SQL Server) detached database (2000) | .mdf |
| Protected Access Database, sa kompajliranim VBA (2003 i ranije) | .mde |
| Protected Access Database, sa kompajliranim VBA (2007) | .accde |
| Windows Shortcut: Access Macro | .mam |
| Windows Shortcut: Access Query | .maq |
| Windows Shortcut: Access Report | .mar |
| Windows Shortcut: Access Table | .mat |
| Windows Shortcut: Access Form | .maf |
|

Verzije
-------

| Datum | Inačica | Brojinačice | Podržani OS | Office |
| --- | --- | --- | --- | --- |
| 1992. | Access 1.1 | 1 | Windows 3.0 |  |
| 1993. | Access 2.0 | 2.0 | Windows 3.1x | Office 4.3 Pro |
| 1995. | Access for Windows 95 | 7.0 | Windows 95 | Office 95 Professional |
| 1997. | Access 97 | 8.0 | Windows 9x, NT 3.51/4.0 | Office 97 Professional and Developer |
| 1999. | Access 2000 | 9.0 | Windows 9x, NT 4.0, 2000 | Office 2000 Professional, Premium and Developer |
| 2001. | Access 2002 | 10 | Windows 98, Me, 2000, XP | Office XP Professional and Developer |
| 2003. | Access 2003 | 11 | Windows 2000, XP,Vista | Office 2003 Professional and Professional Enterprise |
| 2007. | Microsoft Office Access 2007 | 12 | Windows XP SP2, Vista | Office 2007 Professional, Professional Plus, Ultimate and Enterprise |
| 24. tra 2009. | Microsoft Office Access 2007 SP2 | 12 | Windows XP SP2, Vista | Office 2007 Service Pack 2 |
| 2010. | Access 2010 | 14 | Windows XP SP3, Vista, Windows 7 | Office 2010 Professional, Professional Academic and Professional Plus |

Konkurentske baze podataka
--------------------------

* Alpha Five
* Borland Paradox
* dBase
* FileMaker Pro (formerly Claris Filemaker)
* Kexi
* Lotus Approach
* NeoOffice
* LibreOffice Base
* Oracle XE (Express Edition)
* Sun StarBase
* Foxpro (later acquired by Microsoft)
* SQLite
* Sybase PowerBuilder
* MySQL
* PostgreSQL
* Omnis Studio

Vanjske poveznice
-----------------

* MS Access 2003
* Microsoft Access službene stranice
* Access za početnike
* Access Team Blog
* Microsoft Access Home Page
* Microsoft Access Newsgroups
* Microsoft Access 3rd Party Tools
* Microsoft Access 101 Video Tutorial
* FAQ site about Microsoft Access
* Microsoft Access within an Organization's Database Strategy
* Microsoft Access Performance Tips
* Microsoft Access Error Numbers and Description Reference
* Microsoft Access for Beginners